Melissa Vargas

**Melissa Teresa Vargas Abreu** (yo o tshotsweng ka Phalane wa 1999 kwa Cienfuegos, Cuba) ke motshameki wa volleyball wa Cuba yo o tshamekelang Fenerbahçe Opet le setlhopha sa bosetshaba sa volleyball sa Turkey.

O ne e leloko la setlhopha sa bosetshaba sa volleyball sa Cuba mme e ne e le karolo ya setlhopha sa bosetsaba sa 2014 FIVB Volleyball Women's World Championship kwa Italy. Go tloga ka 2023, o tshamekela mo setlhopheng sa bosetshaba sa Turkey sa basadi sa volleyball. 

## Botshelo jwa gagwe
O tsholetswe kwa Cienfuegos, kwa Cuba. Rraagwe e ne e le motshameki wa bolo ya seatla, o ne a simolola go tshameka volleyball mo mmileng fa a na le dingwaga di le thataro mme a tsenelela setlhopha sa gagwe sa sekolo a le dingwaga di robabedi. Ka 2021, o ne a fiwa boagedi jwa Turkey.

## Tiro
O ne a simolola go ikatisa le setlhopha sa Cienfuegos fa a le dingwaga di le lesome le bobedi, gape a tshameka mo ditlhopheng tsa banana tsa bosetshaba tsa volleyball tsa kwa Cuba.

O ne a tshamekela Agel Prostějov kwa Czech Republic setlha sele sengwe ka 2016. O ne a nna le kgobalo ya legetla mme a boela kwa lefatsheng la gagwe go ya go alafiwa. Morago ga go sa kgotsofalele ditshono tsa kalafi mo lefatsheng la gagwe ebile a ba kgala, o ne a thibelwa go tshameka mo setlhopheng sa bosetshaba dingwaga di le nne magareng ga 2017-2021, ka mabaka a go tlhoka maitseo. O ne a fudugela kwa Volero Zürich.

### Fenerbahçe Opet (2018 go fitlha gompieno)
Ka Seetebosigo a le masome mabedi le borobabongwe ka 2018, o ne a fuduga kwa Turkey  a ya kwa Fenerbahçe Opet mme a simolola tiro ya gagwe ya ditoro.

O ne a tshameka kwa liking ya China sephatlo sa ntlha sa liki ya Sultans League ka 2021, 2022 le 2023 mme a boela kwa Fenerbahçe ka sephatlo sa dipaka tseo. 

Ka Moranang a le some ka 2021, kopo e e neng e dirilweng ke Turkish volleyball Federation gore Vargas a fiwe boagedi jwa Republic of Turkey e ne ya amogelwa mme tautona Recep Tayyip Erdoğan o ne a fa Melissa Vargas karata ya gagwe ya TR ID Card.

Ka Phukwi a robabongwe ka 2024, o ne a shafatsha kgolagano ya gagwe le Fenerbahçe Opet ka dingwaga di le tharo.

## Tiro ya boditshabatshaba

### Cuba
Vargas o na le maitemogelo a a mannye a boditshabatshaba le Cuba,a iponagatsa kwa  2014 FIVB Women's World Championship, 2015 FIVB Women's World Cup, le mo dikgatisong tse tharo tsa FIVB World Grand Prix.

Ka 2012, morago ga go nna le kgobalo mo legetleng fa a santse a tshamekela Agel Prostějov, Vargas o ne a boela kwa Cuba go ya go alafiwa. Fa a sena go bona bongaka jwa kwa Cuba, o ne a batla kalafi kwa mafelong a mangwe, ka nako eo Cuban Federation e neng ya mo seegela fa tlhoko sebaka sa dingwaga tse nne ka ntlha ya se ba buileng e le "go sotlaka le go se ka ga nna le maikutlo a a sa siameng mo lefatsheng la gaabo."

### Turkey
Morago ga go amogela boagedi jwa Turkey ka 2021, Vargas o ne a letlelesega go emela Turkey mo kgaisanong ya boditshabatshaba ka 2023, morago ga go tshamekela setlhopha sa volleyball sa Turkey Fenerbahçe ka dipaka tse tlhano. O simolotse go tshamekela setlhopha kwa 2023 FIVB Volleyball Women's Nations League, kwa a neng a tshameka mo metshamekong e le lesome le motso mme a fenya seetsele sa gauta le setlhopha. O ne a bidiwa MVP wa kgaisano eo. Ka 2023 Women's European Volleyball Championships, Vargas o ne a bidiwa gape MVP morago ga go fenya gauta le Turkey.

## Metswedi